Publication: Magyar Közlöny
Issue: MK-2002-145 (Year: 2002, Number: 145)
Era: 1990-2004
Section: szóló 1996. évi XLIII. törvény 245/J. §-ában meghatározott, központi tiszti címben részesített szolgálati viszonyban álló személy;
Paragraph Index: 237

(2) A tárgyi eszközök, az immateriális javak bekerülési értékét annak az évnek az adataként kell szerepeltetni, amelyben üzembe helyezésük, illetve nyilvántartásba vételük megtörtént, vagy várhatóan megtörténik. Az adatok között csak a tárgyi eszközökhöz és az immateriális javakhoz, illetve a pénzügyi lízingnek nem minõsülõ lízing (bérlet) alapján használt eszközhöz szorosan kapcsolódó alapítás-átszervezés aktivált értéke szerepelhet. A tárgyi eszközök, az immateriális javak bekerülési értékét csak abban az esetben lehet az adatok között szerepeltetni, ha azt az adózó az üzembe helyezést, a nyilvántartásba vételt követõen öt évig (ha az eszköz adózó által történõ üzembe helyezése — nyilvántartásba vétele — idõpontjától számított elméleti hasznos élettartama nem haladja meg az öt évet, a hasznos élettartamon belül) nem értékesítette, illetve várhatóan nem értékesíti. Az adatok nem tartalmazhatják a tárgyi eszközök bekerülési értékének azt a részét, amelyet beruházásként 1997 elõtt számolt el az adózó. Nem szerepeltethetõk az adatok között azok a tárgyi eszközök, immateriális javak, amelyek fejlesztési adókedvezmény iránti kérelem alapjául szolgáló fejlesztési program részét fogják képezni az adózó szándéka szerint.

Source: https://magyarkozlony.hu/hivatalos-lapok/6f303bc1d5d58031b0898120a12540077d062cff/dokumentumok/175a0b88d2f4768e1849f3ab73aec6f77d12751c/letoltes